[{"text_idx": "#000004", "text": "Dyfarnwyd y medalau mewn seremoni i ddathlu llwyddiannau\u2019r byd academaidd ar 22 Mai yng Ngholeg Brenhinol Cerdd a Drama Cymru yng Nghaerdydd. Cre\u0308wyd y medalau i ysbrydoli a chydnabod llwyddiant etifeddiaeth Cymru, wrth ddathlu ymchwilwyr rhagorol yr oes sydd ohoni."}, {"text_idx": "#000005", "text": "Dyfarnwyd y fedal i Dr Fox am ei astudiaeth o agweddau ac ymddygiad gwleidyddol a dinesig sy\u2019n defnyddio arolygon cymdeithasol a dulliau ymchwil meintiol. Mae ei waith wedi ystyried ymgysylltu gwleidyddol ymhlith pobl ifanc, yn benodol yn ystod Refferendwm yr UE a Brexit, ac etholiad cyffredinol 2017."}, {"text_idx": "#000007", "text": "Wrth dderbyn y wobr, dywedodd Dr Fox: \u201cGall bywyd ymchwilydd ar ddechrau ei yrfa fod yn hynod heriol ac anwadal, ac mae mor braf gweld gwaith mor galed yn cael cydnabyddiaeth. Rwy\u2019n ddiolchgar dros ben i fy nghydweithwyr am fy enwebu a chynnig cymorth ac arweiniad amhrisiadwy drwy gydol fy ngyrfa academaidd. Rwy\u2019n edrych ymlaen at barhau i weithio gyda nhw er mwyn helpu i ddatblygu\u2019r genhedlaeth nesaf o ymchwilwyr cymdeithasol yng Nghymru.\u201d"}]